Mandat ta' Inibizzjoni Nru 915/21 – Dr Peter AI Bako vs RONAYNE et QORTI ĊIVILI Prim' Awla ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar it-Tlieta Għoxrin (20) ta' Lulju 2021 Mandat ta' Inibizzjoni Numru 915/2021 FDP Fl-ismijiet Dr Peter AI Bako (ID 42655M) Vs Malta College for Arts, Science and Technology, l-Onorevoli Prim Ministru, is- Segretarju Permanenti Dr. Francis Lombardo fi ħdan il-Ministeru għall- Edukazzjoni, l-Onorevoli Dr. Justyne Zammit-Mangion fi ħdan il-Ministeru għall- Edukazzjoni, l-Professur Joachin James Licari bħala Principal tal-Malta College for Arts, Science and Technology u Philip Young bħala Deputat Principal tal-Malta College for Arts, Science and Technology u Dr. Joyce Gherxi fi ħdan l-Uffiċċju tal-Prim Ministru Rat il-Mandat ta' Inibizzjoni ippreżentat fil-21 ta' Ġunju 2021, li permezz tiegħu r- rikorrenti talab lill-Qorti sabiex, bil-għan illi jiġu kkawtelati d-drittijiet tiegħu, il- Qorti għandha tordna l-ħruġ ta' mandat ta' inibizzjoni fil-konfront ta' l-intimati fejn jiġu inibiti milli: Mandat ta' Inibizzjoni Nru 915/21 – Dr Peter AI Bako vs MCAST et jkompli bl-esekuzzjoni w implementazzjoni tad-deċiżjoni minnu jew min minnhom meħuda u jitrasferixxi lill-esponenti fl-iskola ta' Pembroke Secondary School jew xi skola oħra Illi l-esponenti kien daħal fl-ingaġġ taċ-Ċivili bħala għalliem fid- Dipartiment tal-Edukazzjoni. Illi l-esponenti kien ġie detailed mill-Uffiċċju tal-Prim Miistru sabiex jippresta s-servizzi tiegħu ta' lecturer fis-sena 2014 fl-MCAST fid- Dipartiment ta' Building and Construction Engineering. Illi l-esponenti huwa l-unika persuna fl-MCAST li jipposjedi l-kwalifiċi, kompetenza u esperjenza fis-suġġetti li qed jgħallem u jipposjedi l-għola kwalifiki akkademiċi fid-Dipartiment. Illi f'dawn l-aħħar xhur svolġiet sitwazzjoni ta' nuqqas ta' qbil bejn l- esponenti u l-Management fi ħdan l-MCAST dwar il-kwalita baxxa tas- sillabi li kienu qegħdin jiġu mposti fuqu. Illi konsegwenza ta' hekk saru diversi tentattivi da parti tal-istess Management, jew minn minnhom, sabiex l-esponenti jiġi b'mod arbitrarju u nġust mkeċċi minn maċ-Ċivil in ġenerali. Illi meta dawn it-tentattivi sfaxxaw stante illi legalment ma kinux sostenibbli, rrekorrew għal proċeduri dixxiplinarji quddiem il-Public Service Commission li d-deċiżjoni tagħha kienet fis-sens li ma jiġix imkeċċi u dan kif jirriżulta mill-kopja hawn annessa u mmarkata Doc A. Illi minn din id-deċiżjoni ġie ntavolat appell. Illi da parti tal-esponenti, huwa stitwixxa proċeduri quddiem l- Ombudsman sabiex jinvestiga l-mod arbitrarju u llegali li permezz tiegħu l-Management kien qed jaġixxi fil-konfront tal-esponenti u ċioe' li għalkemm kien fl-impjieg tal-MCAST huwa ma kienx qed jiġi assenjat lectures. Illi l-Ombudsman, u dan kif jirriżulta mill-kopja hawn annessa u mmarkat Doc B, sab favur l-esponenti. Illi nonostante dawn id-deċiżjonijiet li bl-ebda mod ma jikkundannaw xi aġir tal-esponenti, anzi, hemm dikjarazzjoni li huwa ġie soġġettat għal "an complainant by the said Institution", l-istess Istituzzjoni baqgħet tippressa bl-aġir arbitrarju u degredanti tagħha u permezz ta' ittra li ġġib id-data tas-17 ta' Ġunju 2021 da parti ta Philip Young, Deputy Principal - Administration b'attachment ta' ittra da parti ta' Mary Vella Smith, Director Mandat ta' Inibizzjoni Nru 915/21 – Dr Peter AI Bako vs MCAST et (Human Resources) ġie ordnat sabiex b'effett immedjat, u ċioe' mil-lum 21 ta Ġunju 2021, jibda jirraporta għax-xogħol ġewwa Pembroke Secondary School u dan kif jirriżulta minn Doc C hawn anness. Illi din id-deċiżjoni hija waħda skorretta u llegali stante li (a) l-esponenti qed jiġi soġġettat għal azzjoni punittiva doppjament u ċioe' transfer lil hinn min dak subit permezz tad-deċiżjoni tal-PSC u (b) l-MCAST ma segwiex il-proċedura stabbilita mill-Manual on Resourcing Policies and Procedures li huwa maħruġ mill-Uffiċċju tal-Prim Ministru. Illi f'dan ir-rigward issir referenza għal Sections 5.1 u 5.2 kopja tagħhom hawn annessa u mnarkata Doc D. Illi permezz tal-Artikolu 5.2.4, meta si tratta r-revoka ta' detailing, bħal ma huwa l-każ odjern, tali revoka tista' ssir biss u ċioe' "Approval for the revocation of detailing of public officers rests with the Prime Minister" u dan kif soġġett għal kondizzjonijiet stabbiliti mill-Artikolu 5.2.1 u 5.2.2. Illi fil-każ odjern ma ġiet segwita l-ebda proċedura hekk stabbilita għal liema raġuni r-revoka tad-detailing tal-esponenti huwa wieħed illegali u jmur sabiex jikser id-drittijiet fundamentali tiegħu. Illi jekk din id-deċiżjoni ser tiġi implementata dan ikun ifisser it-tmiem ta' karriera twila akkademika fl-livell terzjarju kif wkoll il-vjolazzjoni tad- drittijiet kostituzzjonali tiegħu stante illi kif ġia espost mill-Ombudsman fid-deċiżjoni teigħu huwa diġa' ġie soġġettat għal trattament degredanti u bit-trasferiment sabiex jippresta s-servizzi tiegħu fi skola ta' livell anqas din id-degredazzjoni ser tkompli tikber b'konsegwenzi serji anke għal saħħtu. Illi għalhekk l-urġenza u neċessita li din it-talba tiġi akkolta hija ta' mportanza massima stante illi d-dannu li ser ikun qed isofri ser ikun wieħed irreparabbli. Rat illi fil-21 ta' Ġunju 2020, il-Qorti laqgħet il-Mandat ta' Inibizzjoni provizzorjament filwaqt illi ordnat in-notifika lill-intimati b'għaxart ijiem għar- risposta w appuntat il-Mandat għat-trattazzjoni finali għat-8 ta' Lulju 2021. Rat illi fil-25 ta' Ġunju 2021 ġiet ippreżentata r-risposta ta' l-Onorevoli Prim Ministru, is-Segretarju Permanenti Dr. Francis Lombardo fi ħdan il-Ministeru għall- Edukazzjoni, l-Onorevoli Dr. Justyne Zammit-Mangion fi ħdan il-Ministeru għall- Edukazzjoni u Dr. Joyce Gherxi fi ħdan l-Uffiċċju tal-Prim Ministru li laqgħu għal dak mitlub billi qajjmu s-segwenti difiżi: Illi permezz tal-Mandat de quo, ir-rikorrenti talab li l-intimati kollha jiġu inibiti u miżmuma milli "jkompli bl-esekuzzjoni w implementazzjoni Mandat ta' Inibizzjoni Nru 915/21 – Dr Peter AI Bako vs RONAYNE et tad-deċiżjoni minnu jew min minnhom meħuda u jitrasferixxi lill-esponenti fl-iskola ta' Pembroke Secondary School jew xi skola oħra"; 2. Illi l-kuntest li fih qed isir dan il-Mandat huwa fejn ir-rikorrenti kien għalliem fi Skala 7 u gie 'detailed' fil-kulleġġ MCAST, intimat f'dawn il- proċeduri, ai termini ta' l-Artikolu 114 tal-Kap.327 tal-Liġijiet ta' Malta u dan fis-sena 2014. Ġara li d-'detail' tiegħu ġie revokat b'dan li huwa kellu jirritorna għall-grad li kellu qabel u jirraporta lura lill-Ministeru ta' l-Edukazzjoni. It-talba tar-rikorrenti f'dan il-Mandat huwa proprju biex ma jiġix trasferit effettivament fl-iskola sekondarja ta' Il-Fgura jew skejjel oħra [vide DOK.C eżebit mal-Mandat odjern]; 3. Illi biex jingħata sfond iżjed ċar, huwa minnu li r-rikorrenti kien ġie assoġġettat għal proċeduri dixxiplinari fuq inċidenti li dwarhom kien instab ħati, iżda dan ma kellu x'jaqsam xejn mar-revoka tad-'detail' tiegħu – kuntrarjament għal dak li donnu jagħti x'jifhem ir-rikorrenti; 4. Ili r-revoka tad-'detail' tar-rikorrenti mall-kulleġġ MCAST saret wara li l-istess rikorrenti kien ilmenta li l-credits/units li ġew assenjati lilu biex jgħallem l-istudenti ma rrikjedewx il-livell u kwalifiki tiegħu, u seta' jgħallimhom perit, b'dan li r-rikorrenti wera b'mod ċar li ma xtaqx jgħallem l-istess suġġetti. Effettivament it-talba għar-revoka tad-'detail' saret peress li, wara dan id-diskors, il-Kulleġġ fehem li ma kellux iżjed bżonn l-'expertise' tar-rikorrenti, u effettivament l-istess suġġetti jiġu mgħallma minn Perit illum, proprju kif issuġġerixxa r-rikorrenti; Eċċezzjoni tal-Leġittimu Kuntradittur 5. Illi fil-proċeduri ta' Mandat ta' Inibizzjoni, ir-rikorrenti jeħtieġlu jipprova li għandu dritt prima facie, u li f'każ li l-Mandat ma jintlaqax, ir- rikorrenti jsofri preġudizzju li jkun irrimedjabbli. Detto questo, xorta waħda r-rikorrenti huwa marbut li jindirizza t-talba għall-ħruġ ta' Mandat ta' Inibizzjoni kontra l-persuni li jistgħu jkunu qed jiksrulu dan id-dritt, jew xort'oħra jaffettwaw dak id-dritt, anke jekk fuq bażi prima facie. Għalhekk, ir-rikorrenti huwa obbligat li jindirizza l-Mandat tiegħu kontra l-leġittimu kuntradittur tiegħu, u dan dejjem fil-kuntest tat-talba għall- inibizzjoni. Illi għalhekk, għall-iskop ta' din il-proċedura, wieħed għandu jara min effettivament għandu s-setgħa li jeżegwixxi t-trasferiment li r-rikorrenti tant jixtieq li ma jsirx. Illi l-Artikolu 114 tal-Kap.327 jiddisponi kif ġej: "114.(1) Il-Prim Ministru jista’, fuq talba ta’ xi entità u bi qbil mal- Ministru, minn żmien għal żmien, jordna li xi uffiċċjal pubbliku jiġi Mandat ta' Inibizzjoni Nru 915/21 – Dr Peter AI Bako vs MCAST et mqabbad jaqdi dmirijiet ma' xi entità f'dik il-kariga u minn dik id-data u għal tul ta' żmien li tista' tkun speċifikata fl-ordni tal-Prim Ministru. (2) Il-perjodu li matulu ordni, kif hawn aktar qabel imsemmi, għandu japplika għal xi uffiċċjal speċifikat fiha għandu, kemm il-darba l-uffiċċjal ma jirtirax mis-servizz pubbliku jew jekk xort'oħra ma jibqax fil-kariga f'data li tiġi qabel, ikun dak li jista' jiġi speċifikat fl-ordni, kemm il-darba l-ordni ma tiġix revokata qabel mill-Prim Ministru." 8. Illi skond il-Liġi, li uffiċċjal pubbliku jiġi 'detailed' ma' entita', jew li dak id-'detail' jiġi revokat hija prerogattiva ta' l-esponenti l-Onorevoli Prim Ministru. Illi dan ifisser illi l-esponenti Segretarju Permanenti Dr. Francis Lombardo, l-Onorevoli Ministru Dr. Justyne Zammit-Mangion, u Dr. Joyce Gherxi fi ħdan l- Uffiċċju tal-Prim Ministru ma jistgħux jirrispondu huma għal kwalunkwe lanjanza li r-rikorrenti jista' jkollu dwar ir-revoka tad-'detail' tiegħu. Illi l-esponenti Ministru ta' l-Edukazzjoni, Dr. Justyne Zammit-Mangion, skond il-Liġi għandha involviment fil-proċess ta' 'detailing', iżda ma jirriżultax mill-Artikolu 114(2) li għandha involviment fir-revoka tad-'detail'. Illi l-esponenti Segretarju Permanenti Dr. Francis Lombardo ma għandu ebda involviment effettiv fil-proċess tal-ħatra jew tar-revoka. Illi l-esponenti Dr. Joyce Gherxi hija s-Segretarju Permanenti tal- Peoples and Standards Division fl-uffiċċju tal-Prim Ministru. Meta, bħal ma ġara f'dan il-każ, entita`, bħal ma hu l-kulleġġ MCAST, jagħmel talba għar-revoka ta' 'detailing', dik it-talba tgħaddi għand il-People and Standards Division, li jgħadduha lill-Prim Ministru għall-approvazzjoni tiegħu. L-esponenti Dr. Joyce Gherxi ma ħadet ebda deċiżjoni fir-rigward u lanqas kienet involuta personalment fil-proċess tar-revoka. l-esponenti Segretarju 13. Illi għaldaqstant, Permanenti Dr. Francis Lombardo, l-Onorevoli Ministru Dr. Justyne Zammit-Mangion, u Dr. Joyce Gherxi fi ħdan l-Uffiċċju tal-Prim Ministru ġew imħarrka inutilment stante li ma humiex il-leġittimi kuntraditturi tar-rikorrenti. Eċċezzjoni tal-Fatt Kompjut Illi din l-eċċezzjoni qiegħda tingħata mingħajr preġudizzju għall- eċċezzjoni preċedenti. Illi fit-talba għall-ħruġ tal-Mandat ta' Inibizzjoni de quo, ir-rikorrenti inibiti milli "jkompli bl-esekuzzjoni w implementazzjoni tad-deċiżjoni minnu jew min minnhom meħuda u tal-premess, jiġu Mandat ta' Inibizzjoni Nru 915/21 – Dr Peter AI Bako vs MCAST et jitrasferixxi lill-esponenti fl-iskola ta' Pembroke Secondary School jew xi skola oħra". Illi l-esponenti qegħdin jeċċepixxu li d-deċiżjoni ttieħdet u diġa` ġiet implementata qabel ma saret it-talba għall-ħruġ tal-Mandat de quo, u għaldaqstant jiġi eċċepit il-fatt kompjut. Illi l-iskop ta' Mandat ta' Inibizzjoni huwa sabiex iwaqqaf xi ħaġa milli ssir, u għaldaqstant jekk dik il-ħaġa laħqet saret, il-Mandat ta' Inibizzjoni ikun inħareġ inutilment u ma jibqax skop għalih. Illi t-talba sabiex id-'detail' tar-rikorrenti jiġi revokat saret f'Ġunju 2020 u fl-10 ta' Settembru 2020 ir-rikorrenti ġie mgħarraf b'dan. L- esponenti Onorevoli Prim Ministru approva r-revoka fil-11 ta' Ġunju 2021, u b'hekk ir-revoka ġiet effettiva [DOK.A]. Illi r-rikorrenti ġie mgħarraf li d-'detail' tiegħu ġie revokat fil-11 ta' Ġunju 2021 fis-17 ta' Ġunju 2021, u dan kif jirriżulta mid-DOK.C eżebit mar-rikors promotur. Illi kif jirriżulta mid-DOK.C eżebit mar-rikors promotur, ir-rikorrenti ġie mgħarraf li l-aħħar ġurnata tax-xogħol tiegħu fil-kulleġġ MCAST kien ser ikun fit-18 ta' Ġunju 2021 u fil-fatt hekk kien. Illi fl-istess dokument jirriżulta wkoll li huwa kien diġa' trasferit fl- Iskola Sekondarja ta' Il-Fgura u r-rikorrenti ġie ordnat jirraporta għax- xogħol hemmhekk; 22. Illi dan il-Mandat ta' Inibizzjoni ġie intavolat fil-21 ta' Ġunju 2021; 23. Illi dan ifisser illi, għall-iskop tat-talba kif dedotta fir-rikors promotur, id-deċiżjoni lmentata laħqet ittieħdet u diġa` ġiet implementata u eżegwita sa qabel ma ġie intavolat il-Mandat de quo. Illi qabel sar il-Mandat odjern, ir-rikorrenti ġie effettivament itterminat minn mal-Kulleġġ MCAST, ġie 'redeployed' effettivament ġo skola speċifika, u ordnat jirraporta għax-xogħol f'dik l-iskola. B'kull rispett, il- Mandat de quo llum huwa futili stante li ma jistax iwaqqaf deċiżjoni li diġa` ittieħdet u diġa` ġiet eżegwita. Illi fil-prinċipju, dak hawn fuq sottomess isib konfort f'dan enunċjat minn dina l-Onorabbli Qorti kif diversament preseduta, fid-Digriet fl- "Illi minn dawn id-disposizzjonijiet jirriżulta li l-iskop tal-istess proċedura odjerna hija li l-Qorti twaqqaf xi ħaġa milli ssir li tista' toħloq preġudizzju Mandat ta' Inibizzjoni Nru 915/21 – Dr Peter AI Bako vs MCAST et għar-rikorrenti u allura jsegwi li la darba jiġi ppruvat li dik il-ħaġa li qed tiġi ttentata li tiġi inibita milli ssir, fil-fatt tkun diġa' saret din il-proċedura ma tkunx tista' tirnexxi għax l-iskop tagħha jkun ġie vanifikat." 26. Illi għaldaqstant, l-esponenti jissottomettu bir-rispett illi dina l- Onorabbli Qorti għandha tiċħad it-talba għall-ħruġ tal-Mandat de quo, bl-ispejjeż kontra r-rikorrenti. Illi l-kwistjoni tad-dritt prima facie se tiġi ttrattata mingħajr preġudizzju għall-eċċezzjonijiet preċedenti. Illi fis-Sentenza fl-ismijiet Nicholas Gherxi et vs P & S Limited et, ġie stabbilit illi: "Premess li l-għan ta' talba għal ħruġ ta' mandat ta' inibizzjoni huwa dak li jżomm persuna milli tagħmel xi ħaġa li tista' tkun ta' ħsara jew preġudizzju lil parti li titlob il-ħruġ tal-mandat. Bil-liġi jeħtieġ li r-rikorrenti juri żewġ ħwejjeġ biex ikun jistħoqqlu jikseb il- ħruġ ta' mandat bħal dak. L-ewwel ħaġa li jrid juri hi li l-mandat huwa meħtieġ biex jitħarsu l-jeddijiet pretiżi mir-rikorrenti tant li bin-nuqqas ta' ħruġ tiegħu ir-rikorrenti ser isofri preġudizzju; it- tieni ħaġa hi li r-rikorrent ikun jidher li għandu prima facie dawk il- jeddijiet. Dawn iż-żewġ elementi huma kumulattivi u mhux alternattivi u jekk xi wieħed minn dawn iż-żewġ elementi ma jirriżultax, il-Qorti għandha tiċħad it-talba għal ħruġ ta' mandat bħal dak; inoltre huma kriterji oġġettivi u fl-applikazzjoni tal-liġi dwar kif u meta għandu jinħareġ mandat il-Qorti għandha tuża interpretazzjoni restrittiva. Dan għaliex il-ħruġ ta' mandat ta' inibizzjoni bħal kull mandat kawtelatorju jsir fi żmien meta l- pretensjoni ma tkunx għadha ġiet ġuridikament aċċertata u stabbilita." Illi b'kull rispett lejn ir-rikorrenti, ma jirriżultax ċar x'dritt prima facie huwa qiegħed jippretendi. Ma jirriżultax lill-esponenti liema dritt qiegħed jinvoka l-esponenti li huwa jixtieq jippreserva bil-ħruġ tal-Mandat ta' Inibizzjoni odjern. Illi dan qed jingħad tenut kont tal-fatt illi, skond ir-regolament 5.2.1 tal-Manual on Resourcing Policies and Procedures, kif eżebit mar-Rikors Promotur, jirriżulta ċar li r-revoka tad-'detailing' ta' uffiċċjal pubbliku tista' ssir jew fuq talba ta' l-uffiċċjal konċernat, jew fuq talba ta' l-entita` li magħha l-uffiċċjal pubbliku kien ġie 'detailed', u dan dejjem soġġett għall-approvazzjoni ta' l-esponenti Onorevoli Prim Ministru. Mandat ta' Inibizzjoni Nru 915/21 – Dr Peter AI Bako vs MCAST et Illi inoltre, l-Artikolu 114 tal-Kap.327 jipprovdi dwar ir-revoka tad- 'detail' u li dan id-dritt huwa vestit fl-esponenti Onorevoli Prim Ministru. Illi b'din is-sottomissjoni, l-esponenti jixtiequ jfiehmu illi l-intimat Kulleġġ MCAST kellu kull dritt illi jitlob ir-revoka tad-'detail' tar- rikorrenti, u l-esponenti Onorevoli Prim Ministru kellu kull dritt li japprova tali talba għar-revoka. Illi dan bilfors iqajjem is-segwenti kweżit – jekk l-azzjoni li ttieħdet kienet effettivament dritt u prerogattiva tal-Kulleġġ MCAST u l-Onorevoli Prim Ministru, hekk skond il-Manwal u hekk skond il-Liġi, xi dritt qiegħed jippretendi li għandu r-rikorrenti li jirbaħ dritt li l-Liġi tagħti lil uħud mill- partjiet l-oħra? 34. Illi apparti dan, assolutament ma huwiex minnu li ma ġietx segwita ebda proċedura, jew illi r-rikorrenti qiegħed jiġi assoġġettat għal azzjoni punittiva doppjament. Kif diġa` ingħad, wara li kien ir-rikorrenti stess li offra li s-suġġetti li kellu jgħallem kien wisq kwalifikat għalihom, u seta' jgħallimhom Perit, il-Kulleġġ MCAST talab ir-revoka tad-'detail' skond il-proċedura, u dan sabiex professjonist tal-kalibru u kwalifiki tar- rikorrenti jiġi utilizzat fl-istrutturi taċ-Ċivili b'mod iżjed idoneju. Illi jsegwi illi uffiċċjal pubbliku m'għandu ebda dritt assolut li jagħżel hu fejn għandu jiġi 'detailed' għax-xogħol, u alla ħares ma jkunx hekk stante li kieku jirrenja l-kaos fis-servizz pubbliku. Illi għaldaqstant, l-esponenti jissottomettu bir-rispett illi r-rikorrenti m'għandu ebda dritt prima facie li jiġġustifika l-ħruġ ta' Mandat de quo. Preġudizzjoni Irrimedjabbli 37. Illi kif diġa` intqal, l-element tal-preġudizzjali huwa rikjest b'mod kumulattiv ma' dak tad-dritt prima facie, u r-rikorrenti jrid juri għas- sodisfazzjoni tal-Qorti li jekk il-Mandat ma jintlaqax huwa ser isoffri preġudizzju li ebda Sentenza ma tista tirrimedja – għalhekk ir-referenza hija għall-preġudizzju irrimedjabbli. Illi kif ġie ritenut fis-Sentenza fl-ismijiet Charles Deidun vs Bugeja Gauci "Il-ħarsien li l-liġi timmira għalih fit-talba tal-parti rikorrenti huwa dak li, mingħajr il-ħruġ tal-Mandat, il-jedd li jista' jkollu jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun ifisser li l- jedd huwa ippruvat. Bħalma lanqas ifisser li l-fatt li talba għall-ħruġ ta' Mandat bħal dak ma tintlaqax ikun ifisser li l-jedd pretiż ma Mandat ta' Inibizzjoni Nru 915/21 – Dr Peter AI Bako vs MCAST et jeżistix. It-tiftix li trid tagħmel il-Qorti huwa dak jekk, bl-għamil li minnu qiegħed jibża' r-rikorrent, jistax jintilef darba għal dejjem jedd li l-istess rikorrent jidher li għandu fil-waqt li ħareġ it-talba għall-ħruġ tal-Mandat." [enfasi ta' l-esponenti] Illi r-rikorrenti għad irid jispjega x'preġudizzju jista' jinħoloqlu li ma jista' qatt iżjed jiġi ratifikat. Illi filwaqt illi jiġi ribadit illi ma hux ċar għall-esponenti liema dritt ir- rikorrenti jippretendi li għandu prima facie u li mingħajr il-Mandat de quo se jiġi kalpestat, jekk huwa jilmenta dwar xi trattament inġust fl-isfond ta' proċeduri dixxiplinari li jsemmi hu, li a skans ta' ripetizzjoni, la kellhom, u lanqas għandhom, xejn x'jaqsmu mar-revoka tad-'detail' tiegħu mill- Kulleġġ MCAST, huwa dejjem għandu rimedju quddiem it-Tribunal Industrijali, jew quddiem il-Qrati ordinarji permezz ta' kawża għal reviżjoni ta' għemil amministrattiv, li fiż-żewġ fora kwalunkwe deċiżjoni amministrattiva żbaljata tista' tiġi mħassra u saħansitra r-rikorrenti jista' jiġi reintegrat fil-Kulleġġ MCAST. Illi dejjem bi spunt ta' dak li r-rikorrenti jgħid fir-rikors promotur tiegħu, jekk għandu ilment dwar il-proċeduri dixxiplinari li jinvolvuh, skond ma jgħid l-istess rikorrenti għandu appell pendenti quddiem il- Public Service Commission. Illi bl-istess mod kif ir-rikorrenti ġie 'detailed' mall-Kulleġġ MCAST, ma hemm xejn li jostakola l-istess rikorrenti li jiġi 'detailed' mill-ġdid f'istituzzjoni edukattiva oħra, bħal per eżempju, l-Universita`. Illi kwindi għandu jirriżulta bl-iżjed mod ampju li kwalunkwe preġudizzju li r-rikorrenti jħoss li jista' jsofri ċertament ma hux irrimedjabbli – pjuttost mhux talli għandu rimedji f'fora legali iżda saħansitra r-rikorrenti għandu l-possibilita` li jameljora l-pożizzjoni tiegħu billi jiġi 'detailed' f'istituzzjonijiet oħra li jistgħu jutilizzaw l- esperjenza u 'expertise' tiegħu aħjar. Għaldaqstant, għar-raġunijiet kollha hawn fuq premessi, l-esponenti ta' jissottomettu bir-rispett Inibizzjoni de quo ma ġewx sodisfatti, u għaldaqstant dan il-Mandat għandu jiġi miċħud, bl-ispejjeż kontra r-rikorrenti. l-elementi għall-ħruġ Rat illi fit-30 ta' Ġunju 2021, l-Professur Joachim James Licari, bħala rappreżentant ġudizzjarju tal-Malta College for Arts, Science and Technology, kif ukoll fil-kapaċita' personali tiegħu, u Philip Young laqgħu għal dak mitlub billi qajjmu s-segwenti difiżi: Mandat ta' Inibizzjoni Nru 915/21 – Dr Peter AI Bako vs MCAST et ILLI din it-tweġiba qiegħda tiġi mressqa sabiex jitħares id-digriet maħruġ minn din l-Onorabbli Qorti nhar il-21 ta' Ġunju tas-sena elfejn u wieħed u għoxrin (2021); 2. ILLI mill-kliem tar-rikors jirriżulta li r-rikorrenti qiegħed jitlob li l- intimati, individwalment kif ukoll kollettivament, jinżammu milli jkomplu bl-esekuzzjoni w implementazzjoni tad-deċiżjoni minnu jew minnhom meħuda u jitrasferixxi lil esponent fl-iskola ta' Pembroke Secondary school jew skola oħra; 3. ILLI l-esponent minnufih jiddikjara li huwa qiegħed jopponi għall-ħruġ ta' dan il-mandat t'inibizzjoni fil-konfront tiegħu u dan peress li ma jissodisfax il-kriterji stipulati fl-Artikolu 873 (tmien mija u tlieta u sebgħin) tal-Kodiċi tal-Proċedura u l-Organizzazzjoni Ċivili (Kap 12 tal- Liġijiet ta' Malta). Il-Prinċipal il-Professur Joachim James Licari u d-Deputat Prinċipal is- Sur Philip Young mhumiex il-leġittimi kontraditturi Illi, in linea preliminari, l-esponent jissottometti li l-Prinċipal tal-Kulleġġ il-Professur Joachim James Licari u d-Deputat Prinċipal tal-Kulleġġ is- Sur Philip Young fil-kapaċita personali tagħhom mhumiex il-leġittimi kontraditturi f'din l-azzjoni u dana stante li kwalunkwe azzjoni jew deċiżjoni li ttieħdet minnhom kienet waħda li ma ttieħditx f'isimhom propju iżda għan-nom tal-Kulleġġ esponent; Għalhekk, l-Prinċipal tal-Kulleġġ il-Professur Joachim James Licari u d-Deputat Prinċipal tal-Kulleġġ is-Sur Philip Young għandhom jiġu meħlusa mill-osservazzjoni tal-ġudizzju u m'għandhomx jiġu kkundannati kwalunkwe spejjeż sa fejn jirrigwarda din il-proċedura. ILLI r-rikorrent ġie detailed mal-Kulleġġ intimat permezz ta' ordni maħruġa mill-Prim Ministru ai termini tal-Artikolu 114 tal-Att dwar l- Edukazzjoni (Kap 327 tal-Liġijiet ta' Malta) b'effett minn l-ewwel (1) ta' Settembru tas-sena elfejn u erbatax (2014) għall-perjodu definit ta' sena li sussegwentament ġie mibdul għall-perjodu indefinit; ILLI minħabba li l-Kulleġġ esponent fl-2020 ma kellux aktar il-ħtieġa tas-servizz tar-rikorrenti u dana stante partikolarment il-fatt li r-rikorrent stess ħass li persuna kwalifikata bħala Perit tkun iktar addattata sabiex tgħallem is-suġġetti li kienu qedgħin jiġu mgħallma minnu, għamel talba sabiex id-detailing tar-rikorrent jiġi rrevokat sabiex il-kwalifiċi u l- kredenzjali tal-istess rikorrent ikunu jistgħu jiġu utilizzati b'mod aħjar u Mandat ta' Inibizzjoni Nru 915/21 – Dr Peter AI Bako vs MCAST et aktar xieraq mis-Servizz Pubbliku u dana skont riżoluzzjoni tal-Bord tal- Gvernaturi tal-MCAST bir-referenza 36/2020 (annessa bħala Dok MCAST1); 6. ILLI l-Kulleġġ esponenti uffiċjalment informa lir-rikorrent bit-talba li kien għamel għar-revocation of detailing permezz ta' ittra datata l-10 ta' Settembru 2020 (annessa bħala Dok MCAST 2); 7. ILLI fil-frattemp, permezz ta' Letter of Charge datata 9 ta' Lulju 2020, il-Kulleġġ esponenti beda proċeduri dixxiplinarji fil-konfront tar-rikorrent minħabba numru ta' nuqqasijiet da parti tar-rikorrenti. Dawn il-proċeduri saru skont il-parametri u r-regoli tas-Servizz Pubbliku stante li r-rikorrent huwa uffiċjal pubbliku. B'hekk id-deċiżjoni aħħarija minnhom kienet tal- Prim Ministru fuq rakkomandazzjoni tal-Kummissjoni għas-Servizz Pubbliku. Iżda dawn il-proċeduri ma kienu bl-ebda mod relatati mat-talba li kien għamel il-Kulleġġ esponent għar-revocation of detailing tal-istess rikorrent iżda rriżultat minn u kienet tirrigwarda numru t'inċidenti kompletament separati u distinti mit-talba għar-revocation of detailing; 8. ILLI l-eżitu tal-imsemmija proċeduri dixxiplinarji kienu li l-Bord tad- Dixxiplina kostitwit skont ir-regoli tas-Servizz Pubbliku sab lir-rikorrent ħati tat-tliet akkużi li kienu sarulu mill-Kulleġġ intimat u għalhekk il-Prim Ministru fuq rakkomadazzjoni tal-Kummissjoni tas-Servizz Pubbliku iffissa penali ta' ħmistax –il jum utili ta' sospensjoni, liema sospensjoni kellha tapplika bejn it-Tnejn 21 ta' Ġunju u l-Ġimgħa 9 ta' Lulju tas-sena elfejn u wieħed u għoxrin (2021), flimkien ma' twissija ta' tkeċċija applikabbli għal-erba' (4) snin u dana skont l-ittra li qiegħda tiġi hawn annessa bħala Dok MCAST 3; 9. ILLI fl-istess waqt, fl-14 ta' Ġunju 2021, l-esponent ġie formalment informat li l-Prim Ministru kien irrevoka d-detailing tar-rikorrent nhar il- 11 ta' Ġunju 2021 u b'hekk ir-rikorrent ma kellux jibqa' aktar impjegat tal-MCAST iżda kellu jirreverti lura għas-substantive grade tiegħu taħt il- kappa tal-Ministeru tal-Edukazzjoni (Email annessa u mmarkata bħala DOK MCAST 4); 10. Illi wara komunikazzjoni bejn l-esponent u l-Ministeru tal-Edukazzjoni, ir-rikorrent ġie formalment informat li l-aħħar ġurnata tiegħu ġewwa l- MCAST kellha tkun it-18 ta' Ġunju 2021, filwaqt li l-Ministeru tal- Edukazzjoni informa lill-istess rikorrent li mil-21 ta' Ġunju kien ser ikun qiegħed jirriverti għas-substantive grade tiegħu fi ħdan il-Ministeru tal- Edukazzjoni fejn wara li jgħaddi perjodu tas-sospensjoni li r-rikorrent kellu stante proċeduri dixxiplinarji, liema sospensjoni għadha in vigore minkejja li r-rikorrent attenta li jintavola appell mid-deċiżjoni, kellu jirraporta fl-iskola ta' Il-Fgura (Dokumenti annessi bħala Dok C mal- Mandat ta' Inibizzjoni Nru 915/21 – Dr Peter AI Bako vs MCAST et Konsiderazzjonijiet Legali Dwar il-Mandat ta' Inibizzjoni 11. ILLI l-intimat jemmen li t-talba tar-rikorrenti biex jinħareġ dan il- mandat ta' inibizzjoni ma tistax tiġi milqugħa u dan għaliex din ma tissodisfax ir-rekwiżiti msemmija fl-Artikolu 873 tal-Kap 12 tal-Liġijiet ta' Malta; 12. ILLI in rassenja legali ġie kemm–il darba indikat li huma tlieta ir- rekwiżiti ewlenija li jridu jiġu konfermati biex ikun jista' jiġi spedit il- mandat ta' inibizzjoni. Fl-ewwel lok irid jintwera li jkun sejjer isir xi att li jista' jkun ta' preġudizzju ta' xi jedd tar-rikorrenti. Fit-tieni lok li ż-żamma tal-imsemmi att tkun meħtieġa biex jigi mħares dan il-jedd. Finalment, irid jintwera wkoll li prima facie r-rikorrenti għandu dak il-jedd; 13. ILLI oltre minn hekk l-elementi li jwasslu għall-ħruġ tal-Mandat huma kumulattivi u mhux alternattivi u għalhekk jekk xi wieħed mill-elementi ma jirriżultax il-Qorti hija obbligata tiċħad il-ħruġ ta' dak l-istess mandat (ara d-digriet tal-Prim' Awla tal-Qorti Ċivili tal-31 ta' Lulju 2013 fl- ismijiet Jeffrey Cordina Sacco vs. Kummissarju tal-Artijiet et); 14. ILLI barra minn hekk u partikolarment dwar il-jedd prima facie, "… huwa rekwiżit oġġettiv u mhux soġġettiv, ma jiddependix mill-element diskrezzjonali tal-ġudikant, jew il-jeddijiet jidhru prima facie, mal-ewwel daqqa t'għajn, jew ma jidhru xejn, għall-finijiet tal-ħruġ tal-mandat." ILLI f'dan il-kwadru, l-esponent jissottometti li t-talba li qed issir mir- rikorrenti ma tissodisfax lanqas wieħed mill-elementi essenzjali għall- ħruġ ta' mandat ta' inibizzjoni kif stipulati fl-Artikolu 873 fuq imsemmi; Il-Mandat qiegħed jipprova jwaqqaf azzjoni li diġa' seħħet 16. ILLI l-iskop ta' Mandat t'Inibizzjoni huwa propju li jwaqqaf azzjoni li jkun hemm il-ħsieb li ssir milli tkompli titwettaq. Fil-każ odjern dan mhuwiex possibbli u dana stante l-fatt li d-deċiżjoni li l-esponent jiġi ttrasferit diġa ttieħdet u ġiet propju kkomunikata lir-rikorrenti fis-17 ta' Ġunju 2021 u dana kif hu evidenti mill-ittri ppreżentati mir-rikorrenti stess mal-Mandat tiegħu li huma mmarkati bħala Dok C; ILLI oltre minn hekk, l-impjieg tar-rikorrenti mal-Kulleġġ esponent kien diġa' ġie fi tmiemu nhar il-Ġimgħa 18 ta' Ġunju 2021, wara liema jum ir-rikorrenti kellu istruzzjonijiet ċari u inekwivoki li m'għandux jattendi aktar għax-xogħol ġewwa l-Kulleġġ u l-esponent informa wkoll Mandat ta' Inibizzjoni Nru 915/21 – Dr Peter AI Bako vs MCAST et b'mod formali lil Jobsplus dwar it-terminazzjoni t'impjieg tar-rikorrent, liema terminazzjoni ġiet rikonoxxuta mill-Jobsplus permezz tal-ittra hawn annessa u mmarkata bħala Dok MCAST 5; 18. ILLI l-Mandat odjern ġie intavolat fil-Qorti nhar it-Tnejn 21 ta' Ġunju 2021 u b'hekk ma jista' bl-ebda mod fil-liġi jwaqqaf l-azzjoni li kienet diġa' saret, u ċioe' r-revocation of detailing li rriżultat fit-terminazzjoni tal-impjieg tar-rikorrent mal-Kulleġġ esponent. ILLI l-esponent jissottometti li saħansitra m'hemm l-ebda azzjoni li l- Mandat odjern jista' jwaqqaf lill-Kulleġġ esponent milli jagħmel u dana stante li m'hemm l-ebda azzjoni li jista' jagħmel jew deċiżjoni oħra li jista' jieħu fir-rigward tar-revocation of detailing tal-istess rikorrent. Filfatt it- talba kif miktuba fir-rikors tal-Mandat bl-ebda mod ma ssemmi li r- rikorrent għandu jinżamm bħala impjegat fil-Kulleġġ esponent. ILLI oltre minn hekk anke d-deċiżjoni ta' fejn hu filfatt l-post tal- impjieg tar-rikorrent hija waħda li diġa ttieħdet u l-unika raġuni li r- rikorrent ma kienx mitlub jirraporta fl-iskola ta' Pembroke Secondary School kienet li kien daħal in vigore l-perjodu tas-sospensjoni li kien irriżulta fil-forma ta' penali mid-deċiżjoni tal-Prim Ministru fuq ir- rakkomandazzjoni tal-Kummissjoni tas-Servizz Pubbliku wara l-proċeduri dixxiplinarji; 21. ILLI minħabba n-natura tardiva ta' dan l-Mandat it-talba kif dedotta toħloq minnha nnifisha ambigwita u dana stante li la darba l-impjieg tar- rikorrent ġie definittivament terminat mill-Kulleġġ esponent u l-Mandat huwa ntiż biex ir-rikorrenti ma jiġix ittrasferit fl-iskola ta' Pembroke Secondary school jew xi skola oħra, mela allura tqum id-domanda: li kieku kellha din l-Onorabbli Qorti tilqa' dan il-Mandat kif dedott, fejn ser ikun il-post tal-impjieg tar-rikorrent? 22. ILLI l-esponent jissottometti li r-rikorrent kellu xhur sħaħ t'opportunita sabiex iwaqqaf il-proċess ta' kunsiderazzjoni dwar ir-revocation of detailing u dana stante li kien ilu formalment jaf bih minn Settembru tas- sena elfejn u għoxrin (2020). ILLI in vista tas-suespost l-esponent jikkontendi li jemerġi b'mod ċar u inekwivoku li dak li qiegħed jattenta li jwaqqaf il-Mandat ojdern hija deċiżjoni li diġa ttieħdet u twettqet u b'hekk il-Mandat odjern ma jista' qatt ikollu effett retroattiv li b'xi mod jibdel deċiżjoni li diġa' u/jew azzjoni li diġa' effittivament ttieħdet jew twettqet. Mandat ta' Inibizzjoni Nru 915/21 – Dr Peter AI Bako vs MCAST et ILLI, mingħajr preġudizzju għas-suespost, ir-rikorrent permezz tal- Mandat intavolat minnu qiegħed jitlob li tinżamm l-esekuzzjoni u l- implimentazzjoni tad-deċiżjoni li r-rikorrent jiġi ttrasferit fl-iskola ta' Pembroke Secondary School jew xi skola oħra. Konsegwentament, ir- rikorrent permezz tal-Mandat odjern iqis li għandu l-jedd prima facie li b'xi mod ikollu x-xelta libera ta' fejn jeżerċita l-professjoni tiegħu fil-kamp tas-servizz u s-settur pubbliku; 25. ILLI kieku kemm –il darba l-amministrazzjoni tas-servizz u s-settur pubbliku kellha tippermetti dan, ċertament li tirriżulta f'sistema fejn l- kompetenzi u t-talenti tal-impjegati ma jiġux utilizzati bl-aħjar mod possibli. Hija fid-diskrezzjoni ta' kull min jimpjega li jutilizza r-riżorsi umani bl-aktar mod vantaġġjuż għall-organizzazzjoni partikolari. Naturalment, dan ma jistax isir b'mod traskurat jew kappriċjuż u huwa propju għalhekk li deċiżjonijiet tal-kalibru ta' revocation of detailing jittieħdu mill-Prim Ministru nnifsu; 26. ILLI fil-fatt it-talba għar-revokazzjoni tad-detailing tar-rikorrent ma saritx b'mod kapriċċuż iżda saret bl-intenzjoni unika li persuna tal-kalibru u l-kompetenzi tar-rikorrent jiġi utilizzat b'mod li jkun aktar ġust u xieraq; 27. ILLI huwa għalhekk ċar u inekwivoku li l-impjegat tas-servizz pubbliku m'għandux il-jedd assolut li jagħżel fejn jeżerċita l-professjoni tiegħu iżda dan irid ikun għas-servizz u d-disposizzjoni tal-esiġenzi tal-istess servizz pubbliku; 28. ILLI għalhekk, in vista tas-suespost, l-esponent jikkontendi li ma jeżistix il-jedd prima facie ai termini tal-Artikolu 873 tal-Kap 12. In-Nuqqas ta' Preġudizzju Irrimedjabbli 29. ILLI r-rikors promotur ma jagħti l-ebda indikazzjoni dwar ir-rikorrent xi jqis li hu l-preġudizzju irrimedjabbli, u ċioe' dak il-preġudizzju li jista' fil-fehma tar-rikorrent jiġi kawtelat unikament permezz tal-mandat odjern; 30. ta' azzjonijiet kemm amministrattivi u kemm legali li jista' jutilizza sabiex jikkontesta r- revocation of detailing li seħħ fil-konfront tiegħu; ILLI għalhekk, l-esponent jikkontendi li anke dan ir-rekwiżit ai termini tal-Artikolu 873 tal-Kap 12 huwa nieqes. Konklużjoni ir-rikorrent għandu xelta fil-fatt Mandat ta' Inibizzjoni Nru 915/21 – Dr Peter AI Bako vs MCAST et Għaldaqstant għal dawn ir-raġunijiet premessi l-esponenti umilment jitolbu lil dina l-Onorabbli Qorti, jogħġobha: a. Tillibera lill-esponenti l-Professur Joachim James Licari u s-Sur Philip Young fil-kapaċita personali tagħhom mill-osservanza tal-ġudizzju stante li mhumiex il-leġittimi kontraditturi f'din l-azzjoni, b. Tiċħad ir-rikors għall-ħruġ ta' mandat ta' inibizzjoni fil-konfront tal- intimati kollha esponenti, u c. Li għall-istess raġunijiet l-istess esponenti m'għandhomx ibagħtu spejjeż ta' dawn il-proċeduri. Rat illi fit-8 ta' Lulju 2021, it-trattazzjoni finali tar-rikors odjern ma setgħetx issir minħabba f'theddida ta' bomba magħmula fil-binja tal-Qorti, u għalhekk il-kawża kellha tiġi differita għall-15 ta' Lulju 2021. Semgħet it-trattazzjoni ta' l-abbli difensuri tal-partijiet, mogħtija fil-15 ta' Lulju 2021, wara liema trattazzjoni ir-rikors ġie differit għall-digriet finali għallum. Konsiderazzjonijiet legali Jirriżulta illi, a tenur ta' l-Artikolu 873(1) tal-Kap.12, l-iskop ta' Mandat ta' Inibizzjoni huwa dak illi jżomm persuna jew entita' milli tagħmel kwalunkwe ħaġa li tista' tkun ta' preġudizzju għall-persuna li qed titlob il-mandat. Jirriżulta ukoll illi, a tenur ta' l-Artikolu 873(2) tal-Kap. 12, il-Qorti m'għandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l-jeddijiet tar-rikorrent, u li r-rikorrent prima facie jidher li għandu dawk il- jeddijiet. Il-Qorti hawnhekk tagħmel referenza għall-konsiderazzjonijiet magħmula minn dina l-Qorti, diversament ppresjeduta, fil-Mandat ta' Inibizzjoni Nru 1710/16 LM fl-ismijiet "Mary Grace Paladino vs Raymond Taylor-East et" deċiż fis-16 ta' Diċembru 2016, fejn, dwar l-elementi rikjesti għall-ħrug ta' Mandat ta' Inibizzjoni, għamlet is-segwenti osservazzjonijiet eruditi: Illi jirriżultaw minn dan l-artikolu tliet presupposti għall-ħruġ ta' mandat ta' inibizzjoni: (1) ikun sejjer isir xi att li jista' jkun ta' preġudizzju ta' xi jedd tar- rikorrenti: il-periklu jkun għad-dritt fiż-żmien meħtieġ biex jinkiseb pronunzjament fil-mertu, l-hekk imsejjaħ periculum in mora. (2) iż-żamma tal-imsemmi att tkun meħtieġa biex jiġi mħares dan il-jedd: tenut kont tal-fatt illi s-subinċiż (2) huwa marbut mas-subinċiż (1) tal- Mandat ta' Inibizzjoni Nru 915/21 – Dr Peter AI Bako vs MCAST et Artikolu 873, il-Qorti trid tqis ukoll l-element tal-grad ta' preġudizzju. Rikonoxxut il-jedd prima facie tar-rikorrenti, l-grad ta' preġudizzju rikjest bħala bażi ta' akkordar ta' ħruġ ta' mandat, hu preġudizzju "li ma jkunx jista' jiġi irrimedjat". Irid jingħad ukoll jekk l-inkonvenjent jew in-nuqqas lamentat jista' jitneħħa, imqar b'deċiżjoni wara li jiġi mistħarreġ il-każ l- mertu, jiġi nieqes dan l-element meħtieġ għall-ħruġ tal-Mandat. Apparti minn dan, ħsara jew preġudizzju ma titqiesx bħala irrimedjabbli meta si tratta ta' telf pekunjarju ċjoè telf ta' qligħ jew flus. Di fatti, skont l-insenjament mogħti fid-digriet finali fl-ismijiet Francis Gauci Hill et vs. Carmelo Gauci Hill et deċiża fit-13 ta' Mejju, 2014, per Onor. Rotin J.R.Taylor-East: "Tqis illi huwa wkoll miżmum li il-ħruġ ta' Mandat ta' Inibizzjoni ma jingħatax fejn il-pretensjoni ta' min jitolbu tkun waħda li tirreferi għal kumpens kwantifikabbli u ħlas ta' danni meta dan jista' jitħares b'rimedju proċedurali kawtelatorju ieħor skont il liġi". (3) ikun jidher prima facie li r-rikorrent għandu dak il-jedd: il-liġi tħares il-jedd prima facie bħala rekwiżit meħtieġ għall-ħruġ tal-Mandat. Irid għalhekk, ikun jedd, anke jekk prima facie, biex jimmerita ħarsien. Mhux biżżejjed li jkun sempliċi diffikultà, disaġju jew tħassib. Dwar il-prova tal- jedd prima facie, l-Qorti tal-Appell, fis-sentenza tagħha tal-14 ta' Lulju, 1988 fil-kawża Sonia Chetcuti pro et noe vs. Stephanie Tirchett Faenza (Kollez. LXXII.II.295) irriteniet is-segwenti: "… huwa rekwiżit oġġettiv u mhux soġġettiv, ma jiddependix mill- element diskrezzjonali tal-ġudikant, jew il-jeddijiet jidhru prima facie, mal-ewwel daqqa t'għajn, jew ma jidhru xejn, għall-finijiet tal-ħruġ tal-mandat." Illi jingħad ukoll illi l-fatt li tintlaqa' talba għall-ħruġ tal-Mandat, ma jfissirx li l-jedd ikun ippruvat. Kif daqstant ieħor ma jfissirx, illi għax talba għall-ħruġ ta' Mandat ma tintlaqax, allura l-jedd pretiż ma jeżistix. Mhux il-kompitu tal-Qorti fl-atti tal-Mandat tara jekk il-jedd pretiż hux suxxettibbli għal suċċess fl-azzjoni fil-mertu, iżda biss jekk il-jedd pretiż jikkwalifikax bħala tali għall-finijet oġġettivi tal-liġi. Illi kulma hu meħtieġ, u fl-istess ħin huwa biżżejjed, għall-ħruġ ta' mandat ta' inibizzjoni, li jkun hemm fumus boni iuris. Huwa loġiku li billi l-mandat ta' inibizzjoni huwa att kawtelatorju li jrid jinħareġ qabel ma jiġi aċċertat min għandu raġun, il-mandat jinħareġ favur dak li "jidher" (fi kliem l- istess liġi) mal-ewwel daqqa t'għajn li għandu raġun. Iġifieri b'mod verosimili jew plawsibbli, fi kliem ieħor b'mod li jitwemmen jew ikun kredibbli. Dan min-naħa l-waħda jeskludi pretenzjonijiet li huma frivoli jew assurdi, jew saħansitra fejn hemm mera possibbiltà u min-naħa l-oħra Mandat ta' Inibizzjoni Nru 915/21 – Dr Peter AI Bako vs MCAST et jeskludi l-ħtieġa li l-pretenzjoni jkollha probbabilità kbira li tintlaqa'. Dan hu konformi maċ-ċirkostanza li proċedura ta' din ix-xorta hija intiża sabiex tkun sommarja, billi mhuwiex mistenni li jitressaq quddiem il-Qorti fi stadju bħal dan, kulma jmissu jitressaq quddiemha, waqt is-smigħ tal- kawża dwar il-jedd. Dan billi fil-proċess dwar il-mertu, l-iskop hu li jiġi aċċertat x'inhu d-dritt fil-każ konkret, filwaqt li l-iskop tal-proċess għall- ħruġ ta' mandat ta' inibizzjoni għandu biss il-funzjoni strumentali li jikkawtela pretenzjoni ta' dritt, anke jekk din tista' ma tkunx fondata, sakemm ikun hemm pronunzjament ġudizzjarju dwar jekk hix tabilħaqq fondata fid-dritt jew le. Mal-imsemmija tliet elementi espliċitament imsemmija mil-liġi, jistgħu jiżdiedu oħrajn, bosta minnhom elaborati mill-ġurisprudenza: (4) Il-Mandat ta' Inibizzjoni huwa meqjus bħala mezz proċedurali ta' natura eċċezzjonali. Ara Charles Sanchez De Giorgio vs. Saviour Lombardi mogħti fil- 25 ta' Jannar, 2005 per Rotin Joseph R. Taylor-East : "il-ħarsien li l-liġi qiegħda timmira għalih bi proċediment bħal dak tal-lum huwa li, mingħajr il-ħruġ tal-Mandat, il-jedd li jista' jkollu r-rikorrent jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun ifisser li l-jedd huwa ppruvat. Bħalma lanqas iffisser li l-fatt li talba għall-ħruġ ta' Mandat bħal dak ma ntlaqax ikun ifisser li l-jedd pretiż ma jeżistix. It-tiftix li trid tagħmel il-Qorti huwa dak jekk, bl-għamil li minnu qiegħed jibża' r-rikorrent, jistax jintilef darba għal dejjem jedd li l-istess rikorrent jidher li għandu filwaqt li ħareġ it-talba għall-ħruġ tal-Mandat." (5) "Ir-rabta ta' Mandat ta' Inibizzjoni m'għandhiex tintuża bħala arma ta' theddid jew ġegħiel (arm twisting) lill-parti intimata li, jew tagħmel dak li tixtieq il-parti rikorrenti jew ma tagħmel xejn. B'dan il-mod, il- mandat ma jibqgħax għodda li tħares il-jedd prima facie tal-parti rikorrenti, imma ssir sarima li żżomm lil parti intimata milli tgawdi l- jeddijiet tagħha. Il-Qorti hi tal-fehma li qatt ma kienet ir-rieda tal-liġi li l- Mandat ta' Inibizzjoni jinbidel f'arma bħal din." Ara Avukat Dr John Pepe vs. Direttur tal-Kuntratti, Prim' Awla, 18 ta' Lulju, 2008. (6) Ir-rekwiżiti għall-ħruġ tal-Mandat huma kumulattivi mhux alternattivi. Għalhekk jekk xi wieħed minnhom ma jirriżultax, il-Qorti għandha tiċħad it-talba għall-ħruġ tal-Mandat. Jirriżulta, mill-provi prodotti, illi r-rikorrent huwa għalliem tal-Ġeoloġija fil- Ministeru tal-Edukazzjoni u, sa mis-sena 2014, kien qiegħed jippresta s-servizzi Mandat ta' Inibizzjoni Nru 915/21 – Dr Peter AI Bako vs MCAST et tiegħu bħala Senior Lecturer fi ħdan il-Malta College for Arts, Science and Technology, u dana fid-Dipartiment ta' Building & Construction Engineering. Jirriżulta illi fis-sena 2020, qamet kwistjoni bejn ir-rikorrent w il-persuni responsabbli fl-MCAST dwar il-metodi ta' tagħlim adoperat, il-kurrikulum ta' tagħlim u varji kwistjonijiet kollha lkoll relatati mat-tagħlim illi huwa kien inkarigat jagħti lill-istudenti li tagħhom huwa kien responsabbli. Jirriżulta illi tali differenza wasslu sabiex tittieħed deċiżjoni li jitwaqqaf milli jagħti aktar servizzi ġewwa l-MCAST, u għalhekk titħassarlu dak hekk imsejjaħ "detailing" tiegħu mal-MCAST, kif ukoll illi jitwaqqaf milli jingħata klassijiet x'jgħallem u jiġi prekluż milli jikkomunika mal-istudenti. Jirriżulta illi, minkejja tali deċiżjoni, ir-revoka tad-'detailing' tar-rikorrent, illi hija prerogattiva tal-Prim Ministru, ma seħħitx u għalhekk huwa tħalla jattendi ġewwa l-MCAST mingħajr ma jingħata ebda xogħol x'jagħmel. Jirriżulta illi, nelfrattemp, fis-6 ta' Ottubru 2020, huwa ressaq ilment quddiem l- Kummissarju għall-Edukazzjoni fi ħdan l-Uffiċċju tal-Ombudsman, fejn ilmenta dwar id-deċiżjoni meħuda mill-MCAST. Jirriżulta illi fit-12 ta' Mejju 2021, il-Kummissarju għall-Edukazzjoni Vincent A Amarikwa Obi Bonnici Bellotti sab a favur tar-rikorrent u għamel is-segwenti osservazzjonijiet: Jirriżulta illi fl-4 ta' Ġunju 2021, ir-rikorrent kien mgħarraf li proċeduri dixxiplinari mibdjia fid-9 ta' Lulju 2020 kontra tiegħu kienu ġew deċiżi lkoll kontra tiegħu w huwa kien sospiż mix-xogħol bejn il-21 ta' Ġunju 2021 u d-9 ta' Lulju 2021. Jirriżulta, finalment, illi fis-17 ta' Ġunju 2021, ir-rikorrent kien mgħarraf illi mill- 21 ta' Ġunju 2021 huwa kellu jirraporta ġewwa l-Pembroke Secondary School u kellu jirriverti lura għall-iskala ta' għalliem illi huwa kellu qabel ma sar Senior Lecturer ġewwa l-MCAST. Difiżi Mandat ta' Inibizzjoni Nru 915/21 – Dr Peter AI Bako vs MCAST et Jirriżulta illi l-Ministru għall-Edukazzjoni, is-Segretarju Permanenti fi dan il- Ministeru għall-Edukazzjoni u Dr Joyce Gherxi fi ħdan l-Uffiċċju tal-Prim Ministru saħqu illi ma kinux il-leġittimi kontraditturi stante illi deċiżjonijiet ta' 'detailing' jittieħdu mill-Prim Ministru. Il-Qorti tosserva, madanakollu, illi r-rikorrent huwa impjegat tal-Ministeru tal- Edukazzjoni u għalhekk jaqa' taħt ir-responsabbiltajiet ta' tali Ministeru, filwaqt illi Dr Joyce Gherxi, bħala Segretarju Permanenti tal-Peoples and Standards Division fi ħdan l-Uffiċċju tal-Prim Ministru, hija l-persuna responsabbli għall- uffiċċju li jiġġestixxi l-approvazzjoni tar-revoka ta' detailing ta' persuna, bħalma ġara fil-każ odjern – għalhekk, huwa ben leġittimu illi l-azzjoni odjerna saret fil- konfront tagħhom. Jirriżulta wkoll illi l-Professur Joachim James Licari u Philip Young, bħala Prinċipal u Deputat Prinċipal tal-MCAST, lkoll saħqu illi ma kinux il-leġittimi kontraditturi stante illi kwalsiasi deċiżjoni ttieħdet mhux f'isimhom personali, iżda f'isem il-Kulleġġ Esponent. Il-Qorti tosserva illi kien jispetta lil tali intimati jipprovdu dokumentazzjoni in sostenn ta' dan l-assersjoni, liema dokumentazzjoni ma ġietx riprodotta. Tosserva wkoll illi fir-rikors promotur, ma ġewx imħarrka fil-kapaċita personali tagħhom, iżda bħala Prinċipal u Viċi Prinċipal tal-MCAST – għalhekk huwa ben leġittimu illi l-azzjoni odjerna saret fil-konfront tagħhom ukoll. Jirriżulta illi l-intimati lkoll jikkontendu illi l-Mandat ta' Inibizzjoni odjern ma jistax jintlaqa' stante illi dak illi l-Mandat qiegħed jipprova jwaqqaf, attwalment dak li ġia seħħ. Jirriżulta, mill-assjem tal-fatti kif prodotti, illi fit-18 ta' Ġunju 2021, in ottemperanza mal-ordni lilu mogħtija mill-MCAST, huwa rritorna lura l-oġġetti fil- pussess tiegħu li kellhom konnessjoni mal-MCAST. Jirriżulta, mill-banda l-oħra, illi permezz tal-proċeduri odjerni, huwa qiegħed jitlob lill-Qorti sabiex twaqqaf lill-intimati mill-"implimetazzjoni tad-deċiżjoni … meħuda u jittrasferixxi lill-esponenti fl-iskola ta' Pembroke Secondary School jew xi skola oħra". Jirriżulta illi, għalkemm huwa minnu illi d-deċiżjoni tal-MCAST jidher illi ġia ttieħdet u jidher ukoll illi, permezz ta' email datata 14 ta' Ġunju 2018, il-People Resourcing and Compliance Directorate għarrfet lil kullħadd, għajr għar-rikorrent, illi t-tħassir tad-detailing kien ġie approvat fil-11 ta' Ġunju 2021, jidher ċar illi, a differenza ta' dak indikat fl-email fuq imsemmija, fejn jingħad li "standard handover period of up to four (4) weeks, should this be required, applies", l- MCAST ikkomunikat tali deċiżjoni b'effett immedjat fi żmien tlett ijiem biss. Jirriżulta ċar illi kwalsiasi deċiżjonijiet u azzjonijiet intentati mill-MCAST ittieħdu bil-għan illi jiġu preġudikati d-drittijiet tar-rikorrent. Mandat ta' Inibizzjoni Nru 915/21 – Dr Peter AI Bako vs MCAST et Jirriżulta, għalhekk, illi għalkemm jingħad illi d-deċiżjoni ġia ttieħdet, huwa ċar illi l-proċess sar kollu bil-għaġġla ferm aktar minn normal, w għalhekk il-Qorti tqis illi r-rikorrent kellu kull dritt illi jipproteġi l-ftit drittijiet illi kien baqagħlu bil- proċeduri odjerni. Għalhekk tali difiża ma tissussistix. Jirriżulta wkoll illi l-intimati lkoll jikkontendu illi r-rikorrent ma għandux dritt prima facie w li ma għandu ebda preġudizzju irrimedjabbli. Il-Qorti hawnhekk tosserva illi bid-deċiżjoni meħuda mill-MCAST kif ukoll approvata mill-Prim Ministru, ir-rikorrent qiegħed jiġi "demoted" minn Senior Lecturer fid-Dipartiment ta' Building & Construction Engineering fil-Kulleġġ tal- MCAST għal għalliem fl-iskola Sekondarja tal-Gvern ta' Pembroke, liema deċiżjoni għandha ramifikazzjonijet kemm finanzjarji fuq ir-rikorrent, minħabba fit-tnaqqis fis-salarju tiegħu, kif ukoll umani, in vista tal-effetti illi tali deċiżjoni ċertament ser ikollha fuq ir-rikorrent. Il-Qorti ma tistax ma tosservax il-kumment tal-Prinċipal u Viċi Prinċipal tal- MCAST, il-Professur Licari u s-Sur Vella, fl-argumentazzjoni minnhom imressqa in sostenn mad-difiża tagħhom li r-rikorrent ma għandu ebda dritt prima facie, jgħidu dan: ILLI fil-fatt it-talba għar-revokazzjoni tad-detailing tar-rikorrent ma saritx b'mod kapriċċuż iżda saret bl-intenzjoni unika li persuna tal-kalibru u l-kompetenzi tar-rikorrent jiġi utilizzat b'mod li jkun aktar ġust u xieraq; Il-Qorti ma tistax ma tosservax li tali intenzjoni daqstant altruista da' parte tal- MCAST hija ċertament imtappna jekk mhux imċappsa b'mod irreversibbli mill-fatt li, bid-deċiżjoni tagħhom, r-rikorrent ser jerġa' jintbagħat lura fl-iskala tiegħu ta' teacher u jgħallem ġewwa l-Iskola Il-Fgura, minkejja l-"kalibru u l-kompetenzi" illi jisħqu li għandu r-rikorrent. Tali azzjoni, waħidha, għandha tkun biżżejjed bħala dritt prima facie tar-rikorrent biex jipprotegi l-interess tiegħu, liema interessi ċertament jiġu irremedjabbilment preġudikati f'każ illi kellu jintbagħat lura ġewwa skola sekondarja, kif lilu ordnat biex jagħmel. Għalhekk, kwalsiasi argumentazzjoni dwar nuqqas ta' dritt prima facie u/jew nuqqas ta' preġudizzju irrimedjabbli huwa mxejjen mill-konsegwenzi li d-deċiżjoni ta' l-intimati ser ikollhom fuq r-rikorrent. Ikkunsidrati dawna l-punti kollha, jirriżulta, fuq bażi prima facie, illi jirrikorru l- elementi kollha meħtieġa skond il-Liġi sabiex dina l-Qorti tilqa' b'mod definittivament it-talba kif redatta. Mandat ta' Inibizzjoni Nru 915/21 – Dr Peter AI Bako vs MCAST et Deċiżjoni finali Il-Qorti, Wara illi rat l-atti ppreżentati quddiemha u s-sottomissjonijiet ta' l-abbli difensuri tal- partijiet u wara illi għamlet il-konsiderazzjonijiet fuq premessi; Tiddeċiedi t-talba magħmula fil-21 ta' Ġunju 2021 billi: Tilqa' t-talba għall-ħruġ tal-Mandat ta' Inibizzjoni kif redatt b'mod definittiv. Spejjeż tal-proċeduri odjerni jkunu kollha a kariku tal-kulleġġ intimat Malta College for Arts Science and Technology. Francesco Belkhir LL.D. LL.M. (IMLI) Imħallef Rita Seychell Bezzina Deputat Reġistratur